CELEX: 32022R1023
Language: mt
Date: 2022-06-28 00:00:00
Title: Regolament tal-Kummissjoni (UE) 2022/1023 tat-28 ta’ Ġunju 2022 li jemenda l-Anness II tar-Regolament (KE) Nru 1333/2008 tal-Parlament Ewropew u tal-Kunsill u l-Anness tar-Regolament tal-Kummissjoni (UE) Nru 231/2012 fir-rigward tal-użu tal-leċitina tal-ħafur fil-prodotti tal-kawkaw u taċ-ċikkulata kif koperti bid-Direttiva 2000/36/KE tal-Parlament Ewropew u tal-Kunsill (Test b’rilevanza għaż-ŻEE)

29.6.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 172/5
               
            
         REGOLAMENT TAL-KUMMISSJONI (UE) 2022/1023
         tat-28 ta’ Ġunju 2022
         li jemenda l-Anness II tar-Regolament (KE) Nru 1333/2008 tal-Parlament Ewropew u tal-Kunsill u l-Anness tar-Regolament tal-Kummissjoni (UE) Nru 231/2012 fir-rigward tal-użu tal-leċitina tal-ħafur fil-prodotti tal-kawkaw u taċ-ċikkulata kif koperti bid-Direttiva 2000/36/KE tal-Parlament Ewropew u tal-Kunsill
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1333/2008 tal-Parlament Ewropew u tal-Kunsill tas-16 ta’ Diċembru 2008 dwar l-addittivi tal-ikel (1), u b’mod partikolari l-Artikoli 10(3) u 14 tiegħu,
         Wara li kkunsidrat ir-Regolament (KE) Nru 1331/2008 tal-Parlament Ewropew u tal-Kunsill tas-16 ta’ Diċembru 2008 li jistabbilixxi proċedura ta’ awtorizzazzjoni komuni għall-addittivi tal-ikel, l-enżimi tal-ikel u l-aromatizzanti tal-ikel (2), u b’mod partikolari l-Artikolu 7(5) tiegħu,
         Billi:
         
                     (1)
                  
                  
                     L-Anness II tar-Regolament (KE) Nru 1333/2008 jistabbilixxi lista tal-Unjoni ta’ addittivi tal-ikel approvati għall-użu fl-ikel u l-kundizzjonijiet tal-użu tagħhom.
                  
               
                     (2)
                  
                  
                     Huma biss l-addittivi tal-ikel inklużi fil-lista tal-Unjoni fl-Anness II tar-Regolament (KE) Nru 1333/2008 li jistgħu jitqiegħdu fis-suq bħala tali u jintużaw fl-ikel fil-kundizzjonijiet ta’ użu speċifikati fih.
                  
               
                     (3)
                  
                  
                     Ir-Regolament tal-Kummissjoni (UE) Nru 231/2012 (3) jistabbilixxi l-ispeċifikazzjonijiet għall-addittivi tal-ikel elenkati fl-Annessi II u III tar-Regolament (KE) Nru 1333/2008.
                  
               
                     (4)
                  
                  
                     Il-lista tal-Unjoni u l-ispeċifikazzjonijiet jistgħu jiġu aġġornati skont il-proċedura komuni msemmija fl-Artikolu 3(1) tar-Regolament (KE) Nru 1331/2008, b’inizjattiva tal-Kummissjoni jew wara li tkun saret applikazzjoni.
                  
               
                     (5)
                  
                  
                     Fil-25 ta’ Jannar 2018, tressqet applikazzjoni għall-awtorizzazzjoni tal-użu tal-leċitina tal-ħafur bħala addittiv tal-ikel fil-kategorija tal-ikel 5.1 “Prodotti tal-Kawkaw u taċ-Ċikkulata kif koperti mid-Direttiva 2000/36/KE” tal-Parlament Ewropew u tal-Kunsill (4) fil-Parti E tal-Anness II tar-Regolament (KE) Nru 1333/2008, f’livell massimu ta’ 20 000 mg/kg. Wara dan, l-applikazzjoni saret disponibbli għall-Istati Membri skont l-Artikolu 4 tar-Regolament (KE) Nru 1331/2008.
                  
               
                     (6)
                  
                  
                     L-awtorità Ewropea dwar is-Sigurtà fl-Ikel (“l-Awtorità”) evalwat is-sikurezza tal-leċitina tal-ħafur bħala addittiv tal-ikel u, fl-opinjoni (5) tagħha tal-10 ta’ Diċembru 2019, ikkonkludiet li ma hemm l-ebda tħassib għas-sikurezza tal-leċitina tal-ħafur biex tintuża bħala addittiv tal-ikel għall-użu u l-livelli tal-użu proposti.
                  
               
                     (7)
                  
                  
                     Il-leċitina tal-ħafur hija żejt tal-ħafur frazzjonat, li jaġixxi bħala emulsifikant u jiffaċilita l-manifattura ta’ prodotti tal-kawkaw u taċ-ċikkulata billi jnaqqas il-viskożità u jrendi l-valur tal-prodotti taċ-ċikkulata. Dan jippermetti li ċ-ċikkulata mdewba tiġi ppumpjata faċilment matul l-ipproċessar. Barra minn hekk, il-leċitina tal-ħafur tipprevjeni t-tixrid tax-xaħam, u ċ-ċpar griż, milli jiżviluppa fuq il-wiċċ tal-prodotti matul il-ħażna..
                  
               
                     (8)
                  
                  
                     Huwa għalhekk xieraq li jiġi awtorizzat l-użu tal-leċitina tal-ħafur bħala emulsjonant fil-kategorija tal-ikel “prodotti tal-kawkaw u taċ-ċikkulata kif koperti mid-Direttiva 2000/36/KE”, fil-livell massimu tal-użu ta’ 20 000 mg/kg, u li jiġi assenjat E 322a bħala n-numru E għal dak l-addittiv.
                  
               
                     (9)
                  
                  
                     L-ispeċifikazzjonijiet għal-leċitina tal-ħafur (E 322a) jeħtieġ li jiġu inklużi fir-Regolament (UE) Nru 231/2012, peress li hi inkluża għall-ewwel darba fil-lista tal-Unjoni tal-addittivi tal-ikel stabbilita fl-Anness II tar-Regolament (KE) Nru 1333/2008.
                  
               
                     (10)
                  
                  
                     Għalhekk, jenħtieġ li r-Regolamenti (KE) Nru 1333/2008 u (UE) Nru 231/2012 jiġu emendati skont dan.
                  
               
                     (11)
                  
                  
                     Il-miżuri previsti f’dan ir-Regolament huma f’konformità mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            L-Anness II tar-Regolament (KE) Nru 1333/2008 huwa emendat f’konformità mal-Anness I ta’ dan ir-Regolament.
         
         
            Artikolu 2
            L-Anness tar-Regolament (UE) Nru 231/2012 huwa emendat f’konformità mal-Anness II ta’ dan ir-Regolament.
         
         
            Artikolu 3
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-28 ta’ Ġunju 2022.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 354, 31.12.2008, p. 16.
         
            (2)  ĠU L 354, 31.12.2008, p. 1.
         
            (3)  Ir-Regolament tal-Kummissjoni (UE) Nru 231/2012 tad-9 ta’ Marzu 2012 li jistabbilixxi l-ispeċifikazzjonijiet għall-addittivi tal-ikel elenkati fl-Annessi II u III tar-Regolament (KE) Nru 1333/2008 tal-Parlament Ewropew u tal-Kunsill (ĠU L 83, 22.3.2012, p. 1)
         
            (4)  Id-Direttiva 2000/36/KE tal-Parlament Ewropew u tal-Kunsill tat-23 ta’ Ġunju 2000 rigward il-prodotti mill-kawkaw u miċ-ċikkulata maħsuba għall-konsum mill-bniedem (ĠU L 197, 3.8.2000, p. 19).
         
            (5)  EFSA Journal 2020;18(1):5969.
      
      
         
            ANNESS I
            L-Anness II tar-Regolament (KE) Nru 1333/2008 huwa emendat kif ġej:
            
                        (1)
                     
                     
                        fil-Parti B, il-punt 3 “Addittivi għajr kuluri u sustanzi li jagħtu l-ħlewwa” l-entrata l-ġdida li ġejja tiddaħħal wara l-entrata għall-addittiv tal-ikel E 322:
                        
                                    “E 322a
                                 
                                 
                                    Leċitina tal-ħafur”
                                 
                              
                  
                        (2)
                     
                     
                        fil-Parti E, fil-kategorija tal-ikel 5.1 “Prodotti tal-Kawkaw u taċ-Ċikkulata kif koperti mid-Direttiva 2000/36/KE”, l-entrata l-ġdida li ġejja għal “Leċitina tal-ħafur” tiddaħħal wara l-entrata għal E322:
                        
                                     
                                 
                                 
                                    “E 322a
                                 
                                 
                                    Leċitina tal-ħafur
                                 
                                 
                                    20 000 ”
                                 
                                 
                                     
                                 
                                 
                                     
                                 
                                 
                                     
                                 
                              
                  
      
      
         
            ANNESS II
            Fl-Anness tar-Regolament (UE) Nru 231/2012, tiddaħħal l-entrata li ġejja wara l-entrata għall-addittiv tal-ikel E 322:
            
               
                           “E 322a LEĊITINA TAL-ĦAFUR
                           
                        
                     
                           
                              Sinonimi
                           
                        
                        
                           Żejt tal-ħafur frazzjonat
                        
                     
                           
                              Definizzjoni
                           
                        
                        
                           Il-leċitina tal-ħafur hija żejt tal-ħafur frazzjonat li fih ħafna lipidi polari, prinċipalment galattolipidi. Il-leċitina tal-ħafur hija prodotta minn qlub tal-ħafur tajbin għall-ikel li huma mgħarbula u estratti bl-użu ta’ etanol f’temperatura elevata biex jiġi prodott estratt lipidu mhux raffinat. Dan l-estratt mhux raffinat jgħaddi minn evaporazzjoni u filtrazzjoni f’diversi stadji, li jipproduċi żejt tal-ħafur mhux raffinat, li jiġi separat, evaporat u ffiltrat biex jipproduċi l-leċitina tal-ħafur.
                           L-etanol biss jista’ jintuża fl-estrazzjoni bħala solvent tal-estrazzjoni.
                        
                     
                           Formola kimika
                        
                        
                           281-672-4
                        
                     
                           Analiżi
                        
                        
                           Mhux inqas minn 30 % ta’ lipidi polari li ma jinħallux fl-aċeton
                        
                     
                           
                              Deskrizzjoni
                           
                        
                        
                           Likwidu viskuż kannella fl-isfar
                        
                     
                           
                              Identifikazzjoni
                           
                        
                        
                            
                        
                     
                           Kolina
                        
                        
                           Mhux aktar minn 2 g/100 g
                        
                     
                           Fosfru
                        
                        
                           Mhux inqas minn 0,5 %
                        
                     
                           Lipidi polari
                        
                        
                           Mhux anqas minn 35 % w/w
                        
                     
                           Lipidi newtrali
                        
                        
                           55–65 % (piż skont il-piż)
                        
                     
                           Saturati
                        
                        
                           17–20 % (piż skont il-piż)
                        
                     
                           Monoinsaturati
                        
                        
                           38–42 % (piż skont il-piż)
                        
                     
                           Polinsaturati
                        
                        
                           38–42 % (piż skont il-piż)
                        
                     
                           
                              Purità
                           
                        
                        
                            
                        
                     
                           Telf fit-tnixxif
                        
                        
                           Mhux aktar minn 2 %
                        
                     
                           Materja li ma tinħallx fit-toluwen
                        
                        
                           Mhux aktar minn 1 % w/w
                        
                     
                           Valur ta’ aċidu
                        
                        
                           Mhux aktar minn 30 mg KOH/g
                        
                     
                           Valur ta’ perossidu
                        
                        
                           anqas minn 10 meq O2/kg xaħam
                        
                     
                           Residwi tas-solvent
                        
                        
                           Etanol: mhux aktar minn 300 mg/kg
                        
                     
                           Arseniku
                        
                        
                           Mhux iktar minn 0,1 mg/kg
                        
                     
                           Ċomb
                        
                        
                           Mhux iktar minn 0,05 mg/kg
                        
                     
                           Merkurju
                        
                        
                           Mhux iktar minn 0,02 mg/kg
                        
                     
                           Kadmju
                        
                        
                           Mhux iktar minn 0,05 mg/kg
                        
                     
                           
                              Kriterji mikrobijoloġiċi
                           
                        
                        
                            
                        
                     
                           Għadd tal-kolonji aerobiċi
                        
                        
                           Mhux aktar minn 1 000  CFU/g
                        
                     
                           Ħmira
                        
                        
                           Mhux aktar minn 100 CFU/g
                        
                     
                           Mofof
                        
                        
                           Mhux aktar minn 100 CFU/g
                        
                     
                           Enterobatteriċi
                        
                        
                           Mhux aktar minn 10 CFU/g
                        
                     
                           Spori aerobiċi
                        
                        
                           Mhux aktar minn 1 CFU/g
                        
                     
                           
                              Oħrajn
                           
                        
                        
                            
                        
                     
                           Glutina
                        
                        
                           Mhux aktar minn 20 mg/kg”